Suresh 97 Views
మేకిన్‌ ఇండియాకు శాంసంగ్‌ మద్దతు
న్యూఢిల్లీ, సెప్టెంబరు 16: దక్షిణకొరియాకు చెందిన ఎలక్ట్రానిక్స్‌ దిగ్గజం శాంసంగ్‌ వైస్‌ఛైర్మన్‌ జే వై లీ ప్రధాని నరేంద్రమోడీని కలిసి శాంసంగ్‌ భారత్‌ మార్కెట్‌ తీరుతెన్నులపై చర్చలుజరిపారు. భారత్‌లో దీర్ఘకాలంగా శాంసంగ్‌ వాణిజ్యసంబంధాలు కొనసాగి స్తోందని, వ్యూహాత్మక భాగ స్వామిగా భారత్‌ను పరిగణిస్తు న్నట్లు జెవైలీ వెల్లడించారు. భారత్‌లో శాంసంగ్‌ బిజినెస్‌ కార్యకలాపాలు, పౌరసేవలు వివరించారు. ప్రధాని నరేంద్ర మోడీ ప్రతిష్టాత్మకంగా చేపట్టిన మేకిన్‌ ఇండియా కార్యాచరణ లోను, డిజిటల్‌ ఇండియా కార్యా చరణలో శాంసంగ్‌ పాలుపంచుకుం టున్నదన్నారు. శాంసంగ్‌కు ప్రధాన పరి శోధన అభివృద్ధి హబ్‌గాను, అత్యంత కీలకమైన ఉత్పత్తి కేంద్రంగాను భారత్‌ను మలుచుకుంటు న్నదని, అంతేకాకుండా భారత్‌ను తమ వ్యూహా త్మక భాగస్వామిగా భావిస్తోందన్నారు. మేకిన్‌ ఇండియాతోపాటు శాంసంగ్‌ మేక్‌ఫర్‌ ఇండియా కార్యాచరణనును కూడా అమలుచేస్తున్దన్నారు. శాంసంగ్‌ స్మార్ట్‌ క్లాస్‌ పథకం కింద రెండు లక్షలమందికిపైగా విద్యార్థులను తీర్చి దిద్దుతోందని, అల్పాదాయ వర్గాల కుటుంబాల నుంచి ఈ లెర్నింగ్‌ 376 జవహర్‌ నవో దయ విద్యాలయ పాఠశాల ల్లో విద్యార్థులకు నేర్పిస్తోంద న్నారు. అంతేకాకుండా యువతలో టెక్నికల్‌ పరిజ్ఞానం పెంపొందించేందుకు వీలుగా 18 శాంసంగ్‌ టెక్నికల్‌ స్కూల్స్‌ కూడా నిర్వహిస్తున్నట్లు ప్రధానిమోడీకి వివరించారు. శాం సంగ్‌ ప్రతినిధులను సాదరంగా ఆహ్వా నించిన మోడీ భారత్‌లో మరింతగా ఉత్పత్తికేంద్రా లను పెంచి పెట్టుబడులను పెంచాలని ప్రభుత్వ పరంగా సంపూర్ణ సహకారం అందిస్తామన్నారు.